Kwětnistwo

Kwětnistwo je wjacore hač wjele kćenjow njesacy, zwjetša jasnje wotsadźeny dźěl wubitkoweho systema wjele symjeńcow. Jednotliwe kćenja steja zwjetša w rozporach nošnych łopješkow.

Forma a přirjadowanje kćenjow jara wariěruje, při čimž někotre warianty za wěste swójby su typiske, kaž na př. koš je typiski za zestajenkowe rostliny a wokołk za wokołkowe rostliny.

 Rozrjadowanje 
 Jednore kwětnistwa 
Maja hłownu wósku (monopodium), wot kotrejež so pódlanske wóski wotbočuja.

Bazowa forma je kić (botrys), z kotrejež so wšě druhe formy přez wudlěšenje, zwinjenje, stołstnjenje abo redukciju někotrych dźělow nastanu.

Při kićach a kłosach hłowna wóska sylnišo rosće hač pódlanske wóski, mjeztym zo při wokołkach a hłójčkach hłownu a pódlanske wóski jenak sylnje rostu.

 Zestajene kwětnistwa 
Zestajene kwětnistwo bazuje na jednorym kwětnistwje, při kotrymž so kćenja přez dźělne kwětnistwa narunuja.

 Racemozne dźělne kwětnistwa 
 Dwójne botrywe 
Při tutym typje su dźělne kwětnistwa jako kiće abo wotwodźene kwětnistwa wutworjene. Jeli to so jenož při bóčnych kćenjach stanje, da je homeotetiska forma. Jeli nimo toho tež hłowna wóska kić wutwori, da je heterotetiska forma.

 Pakić a podobne 
Při pakićach so ličba rozhałuzowanjow w dźělnych kwětnistwach wot spódka horje pomjeńšuje.

 Cymozne dźělne kwětnistwa 
Při cymoznym dźělnym kwětnistwje wobsteji sympodium. Tu hłowna wóska z nakónčnym kćenjom kónčni, při čimž pódlanske hałuzy hłownu wósku přerostu.

Po ličbje a wašnju rozhałuzowanja so rozeznawaja:
 Dwě pódlanskej wósce, dichazalny
 Dwě transwersalnej předłopjenje, dwě bóčnej wósce: dichazij
 Dwě transwersalnej předłopjenje, prěnja rozhałuzowanje ma dwě bóčnej wósce, ale dalše maja jenož jedne: dwójny wijel abo dwójny šrubel
 Jedna pódlanska wóska, monochazalny
 Dwě transwersalnej předłopjenje, ale so jenož jedna pódlanska wóska wutwori: wijel abo šrubel
 Jedne medianowe předłopjeno, jedna bóčna wóska: wjechlawka abo serpik

 Nóžki 

 Žórła 


 Meyers Taschenlexikon Biologie, In 3 Bänden, 1. zwjazk, strony 111, 113-114 
 Ullstein Lexikon der Pflanzenwelt, 1973, ISBN 3-550-16019-4, stronje 65-66 

Kategorija:Kwětnistwo